De Lille blameer chaos op ANCYL | Nuus24
N2 weer oop; situasie nog gespanne
Johannesburg – Patricia de Lille, burgemeester van Kaapstad, het weer die ANC se jeugliga (ANCYL) daarvan beskuldig dat die organisasie agter Vrydag se protes-optrede deur inwoners van informele nedersettings op die Kaapse Vlakte was. Die inwoners van Nyanga het van vroegoggend af betoog en huise geëis. RSG berig altesaam 62 betogers is tot dusver in hegtenis geneem. Hulle het vroeër die N2 versper, maar die situasie is nou terug na normaal. De Lille sê hulle kan nie met die gemeenskap kommunikeer nie weens die ontwrigting deur die jeugliga.Die bedrywighede by die Kaapstadse internasionale lughawe is intussen weer normaal nadat die betogings oor dienslewering op die N2 veroorsaak het dat talle vlugte vertraag is, het die radiostasie berig.'n Woordvoerder van die lughawemaatskappy van Suid-Afrika, Deborah Francis, sê selfs al is die N2 nou skoon, behoort lughawegebruikers steeds vroeg op te daag vir hulle vlugte.Volg Nuus24 op Twitter Lees meer oor: patricia de lille | dienslewering | betogings VOLGENDE OP NUUS24X